Diari Oficial de la Generalitat Valenciana


Sumari del DOGV 5080, del 29-08-2005 (2005/9047)

RESOLUCIÓ de 28 de juliol de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 3.061 m² de superfície, situada a Albocàsser (Castelló), i de l'edifici construït dins del seu perímetre, destinada a centre específic de malalts mentals (CEMM) i centre de dia, realitzada per l'ajuntament del dit municipi.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5080

Data del DOGV
:   29-08-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/9047


Data del document
:   28-07-2005

Organisme emissor
:   Conselleria d'Economia, Hisenda i Ocupació

Tipus de document
:   Resolució

Correcció d'errades

 Descriptors 

:   * Albocàsser
    * cultura regional
    * propietat immobiliària

RESOLUCIÓ de 28 de juliol de 2005, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 3.061 m² de superfície, situada a Albocàsser (Castelló), i de l'edifici construït dins del seu perímetre, destinada a centre específic de malalts mentals (CEMM) i centre de dia, realitzada per l'ajuntament del dit municipi. [2005/9047]
  
L'Ajuntament d'Albocàsser, en sessió plenària realitzada el dia 20 de maig de 2005, va acordar la cessió gratuïta a la Generalitat Valenciana de la parcel·la de la seua propietat, de 30 àrees, 61 centiàrees, és a dir, 3.061 m2 de superfície, situada en la partida de la Rambleta de la dita població (parcel·la 532 del polígon 16), que confronta, segons inscripció registral: nord, assagador Sant Pere Màrtir; est, Roberto Montañes Peraire, parcel·la 531, MOPT, parcel·la 529; sud, carretera de Benasal, i oest, Ángeles Molina Ferrando, parcel·la 533, i l'edificació que hi ha en el seu perímetre, composta de planta baixa només, que ocupa una superfície de 1.485 m2 de sòl i una superfície construïda de 1.485 m2, amb referència cadastral 000200100BE47B0001BL.
  
La cessió es realitza amb la finalitat de destinar la parcel·la i l'edifici a la posada en marxa d'un centre específic de malalts mentals (CEMM) i centre de dia, i l'ajuntament subjecta la cessió als condicionaments següents:
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament d'Albocàsser de la parcel·la de la seua propietat, de 30 àrees, 61 centiàrees, és a dir, 3.061 m2 de superfície, situada en la partida de la Rambleta de la dita població (parcel·la 532 del polígon 16), que confronta, segons inscripció registral: nord, assagador Sant Pere Màrtir; est, Roberto Montañes Peraire, parcel·la 531, MOPT, parcel·la 529; sud, carretera de Benasal, i oest, Ángeles Molina Ferrando, parcel·la 533, i l'edificació que hi ha en el seu perímetre, composta de planta baixa només, que ocupa una superfície de 1.485 m2 de sòl i una superfície construïda de 1.485 m2 , amb referència cadastral 000200100BE47B0001BL.
  
Consta inscrita en el Registre de la Propietat d'Albocàsser al tom 136, llibre 19, foli 170, finca 4.333, inscripció 4ª.
  
La parcel·la s'accepta lliure de càrregues i gravàmens i al corrent de qualsevol despesa.
  
Segon
  
La cessió gratuïta realitzada per l'Ajuntament d'Albocàsser, s'efectua amb la condició de destinar la parcel·la i l'edifici a la construcció d'un centre específic de malalts mentals i centre de dia, i amb subjecció a les condicions següents:
  
Que l'activitat comence el seu funcionament abans d'un any comptat a partir de l'adopció de l'acord de cessió (és a dir, a partir del 20 de maig de 2005). En cas contrari, revertirà el bé a l'ajuntament.
  
En cas de començar l'activitat en el període expressat, la cessió es realitza mentre dure esta, i si acaba l'activitat expressada, el bé cedit revertirà a l'ajuntament.
  
Tercer
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic assistencial social i adscrit a la Conselleria de Benestar Social Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'ajuntament cedent i que es publique en el Diari Oficial de la Generalitat Valenciana, en compliment del que disposa l'article 44 de la Llei 14/2003, de Patrimoni de la Generalitat Valenciana.